**เซเวนทีน** (อังกฤษ: Seventeen เขียนด้วยตัวใหญ่ทั้งหมดหรือย่อว่า **SVT**; เกาหลี: 세븐틴) เป็นบอยแบนด์เกาหลีใต้ที่ก่อตั้งโดยเพลดิสเอนเตอร์เทนเมนต์ กลุ่มประกอบด้วยสมาชิกสิบสามคน ได้แก่ เอส.คูปส์, จ็องฮัน, จอชัว, จุน, โฮชี, ว็อนอู, อูจี, ดีเค, มินกยู, ดิเอต, ซึงกวัน, เวอร์นัน และทีโน กลุ่มได้พิชิตใจผู้ชมชาวเกาหลีจำนวนมากตั้งแต่เปิดตัว ประสบความสำเร็จและกลายเป็นหนึ่งในชื่อหลักในวงการเคป็อป

กลุ่มเปิดตัวเมื่อวันที่ 26 พฤษภาคม ค.ศ. 2015 ด้วยอีพี *17 Carat* ซึ่งกลายเป็นอัลบั้มเคป็อปที่ติดชาร์ตยาวนานที่สุดแห่งปีในสหรัฐ และเป็นอัลบั้มหน้าใหม่เพียงอัลบั้มเดียวที่ติดอันดับ "10 อัลบั้มเคป็อปยอดเยี่ยมแห่งปี 2015" ของ*บิลบอร์ด* เซเวนทีนวางจำหน่ายสตูดิโออัลบั้มมาแล้ว 4 อัลบั้ม อีพี 12 อีพี และอัลบั้มออกใหม่อีก 3 อัลบั้ม

กลุ่มจะแสดงเป็นกลุ่มเดียวและสมาชิกจะแบ่งออกเป็น 3 กลุ่มย่อย แต่ละกลุ่มมีความเชี่ยวชาญที่แตกต่างกัน: 'กลุ่มฮิปฮอป', 'กลุ่มเสียงร้อง' และ'กลุ่มการแสดง' นับตั้งแต่เปิดตัวเซเวนทีนได้ออกสตูดิโออัลบั้มสามชุดและอีพีอีกสิบเพลง

เซเวนทีนถือเป็นกลุ่มไอดอลที่ "ผลิตเอง" โดยสมาชิกมีส่วนร่วมอย่างมากในการแต่งเพลง, การออกแบบท่าเต้นและด้านอื่น ๆ ของดนตรีและการแสดงของพวกเขา

ประวัติ
-------

### ก่อนเปิดตัว

ในปี พ.ศ. 2556 เพลดิสเอนเตอร์เทนเมนต์ ได้เริ่มต้นโครงการที่มีชื่อว่า "เซเวนทีนทีวี" (SEVENTEEN TV) มีการออกอากาศทาง Ustream ในปี 2012-2014 ด้วยสมาชิก 13 คน เป็นรายการที่ถ่ายทอดให้เห็นถึงสมาชิกเซเวนทีน (ซึ่งในขณะนั้นยังเป็นศิลปินฝึกหัด) ในอิริยาบถต่าง ๆ ทั้งการฝึกซ้อม การร้องเพลง การเต้น รวมไปถึงทำกิจกรรมต่าง ๆ ร่วมกันภายในห้องฝึกซ้อม และมีการประเมินผลความสามารถในด้านต่าง ๆ ด้วย นอกจากนี้เซเวนทีนยังได้มีคอนเสิร์ตเป็นของตัวเองภายใต้ชื่อ "Like Seventeen Concerts" ก่อนที่จะเปิดตัวอย่างเป็นทางการ

### 2015: เปิดตัวด้วย *เซเวนทีนกะรัต* และ *บอยส์บี*

เซเวนทีนขณะแสดงในเทศกาลเคป็อปฤดูร้อน 2015 ณ โซลพลาซา
ในวันที่ 19 เมษายน พ.ศ. 2558 เพลดิสเอนเตอร์เทนเมนต์ ได้ปล่อยตัวอย่างแรกของรายการเรียลลิตีแรกของเซเวนทีน Seventeen Project: Debut Big Plan โดยรายการได้ออกอากาศตอนแรกในวันที่ 2 พฤษภาคม 2558 และออกอากาศตอนสุดท้ายในวันที่ 26 พฤษภาคม 2558 ซึ่งเป็นเปิดตัวโชว์เคสที่ถ่ายทอดสดเป็นเวลา 1 ชั่วโมงเต็ม และเปิดตัวอย่างสวยงามด้วยเพลง 'Shining Diamond' ที่แต่งเนื้อร้องและออกแบบท่าเต้นโดยสมาชิกในวง ซึ่งบ่งบอกตัวตนและจุดเริ่มต้นของเซเวนทีนได้เป็นอย่างดี และได้รับแหวนประจำตัวคืน ที่ใส่ตั้งแต่ก่อนเปิดตัวอย่างเป็นทางการจนถึงปัจจุบัน ภายในแหวนสลักชื่อวงชื่อสมาชิกแต่ละคน (เจ้าของแหวน) ไว้ด้วย เป็นการประกาศว่าเป็นสมาชิกที่ได้รับการยืนยันว่าเป็นเซเวนทีนอย่างเป็นทางการและเป็นหนึ่งเดียวกันตลอดไป

ในวันที่ 29 พฤษภาคม พ.ศ. 2558 เซเวนทีนได้ปล่อยมิวสิกวิดีโอเพลงแรก **"Adore U"(아낀다)** ที่เป็นเพลงไทเทิลหลัก พร้อมกับมินิอัลบั้มแรก '17 CARAT' ในรูปแบบดิจิทัลดาวน์โหลดออกมาอย่างเป็นทางการในวันเดียวกัน ก่อนที่แบบอัลบั้มนั้นจะออกวางขายตามมาในวันที่ 2 มิถุนายน โดยอัลบั้มนี้เปิดตัวในอันดับที่ 8 ของชาร์ตอัลบั้มกาออนและติดชาร์ตในอันดับที่ 9 ของชาร์ตอัลบั้มโลกบิลล์บอร์ดภายในสัปดาห์แรกที่ปล่อยออกมาโดยสามารถอยู่ในชาร์ตได้นานถึง 11 สัปดาห์ ซึ่งอัลบั้ม '17 CARAT' นี้ยังถูกจัดให้อยู่ในอับดับที่ 9 ของการจัดอันดับ *สุดยอดอัลบั้มเค-ป็อปที่ดีที่สุดแห่งปี 2015* ที่จัดอันดับโดยบิลบอร์ดอีกด้วย ซึ่งเซเวนทีนนั้นเป็นศิลปินหน้าใหม่เพียงวงเดียวที่ติดอยู่ในการจัดอันดับนี้

ในวันที่ 31 สิงหาคม พ.ศ. 2558 เซเวนทีนได้ปล่อยทีเซอร์ของมินิอัลบั้มชุดที่ 2 'BOYS BE' ซึ่งได้ทำออกมาเป็น 2 รูปแบบ คือ แบบ Hide และแบบ Seek และปล่อยมิวสิกวิดีโอ เพลงไทเทิล **"Mansae"(만세)** ออกมาในวันที่ 10 กันยายน อัลบั้มนี้เปิดตัวในอันดับที่ 2 ของกาออนชาร์ต และติดชาร์ตในอันดับที่ 1 ของชาร์ตอัลบั้มโลกบิลล์บอร์ด โดยอัลบั้ม 'BOYS BE' นั้นสามารถทำยอดขายได้มากกว่า 100,000 แผ่น ซึ่งทำให้เซเวนทีนกลายเป็นศิลปินหน้าใหม่ที่สามารถทำยอดขายอัลบั้มได้สูงที่สุดในปี พ.ศ. 2558 ในฐานะของศิลปินหน้าใหม่ เซเวนทีนนั้นมีชื่ออยู่ในการจัดอันดับของ "Billboard's 21 Under 21 2015: Music's Hottest Young Stars" (21 ศิลปินดาวรุ่งสุดฮอตแห่งปี พ.ศ. 2558 ที่อายุต่ำกว่า 21 ปี) ซึ่งเซเวนทีนเป็นศิลปินเกาหลีเพียงกลุ่มเดียวที่มีชื่ออยู่ในการจัดอันดับนี้ และได้ฉายา Monster Rookies หรือรุกกี้ปีศาจจากสื่อต่าง ๆ ในประเทศเกาหลี เพราะเป็นไอดอลที่ทำเองหมดทุกอย่าง

ในวันที่ 9 พฤศจิกายน พ.ศ. 2558 เพียง 7 เดือนหลังจากเปิดตัวเซเวนทีนได้ประกาศจัดคอนเสิร์ตเดี่ยวอย่างเป็นทางการเป็นครั้งแรก ภายใต้ชื่อ 2015 LIKE SEVENTEEN - Boys Wish Concert โดยคอนเสิร์ตนี้จะจัดขึ้นในวันที่ 24-26 ธันวาคม พ.ศ. 2558 ณ หอศิลป์ยงซัน ประเทศเกาหลีใต้ ซึ่งเมื่อเปิดขายบัตรในวันที่ 24 พฤศจิกายนนั้น บัตรเข้าชมคอนเสิร์ตทั้ง 3 วันก็ถูกขายหมดภายใน 1 นาที

ในวันที่ 4 ธันวาคม พ.ศ. 2558 เซเวนทีนได้ปล่อยผลงานดิจิทัลซิงเกิลพิเศษ "Q&A" ซึ่งเป็นการร่วมงานกันของสมาชิกจากเซเวนทีน (เอส.คูปส์ อูจี และเวอร์นัน) กับนักร้องสาวเอลี

### 2016: *เลิฟแอนด์เลตเทอร์*, ทัวร์เอเชีย และ *โกอิงเซเวนทีน*

ในวันที่ 13 มกราคม พ.ศ. 2559 เซเวนทีนได้ประกาศรายละเอียดเกี่ยวกับคอนเสิร์ต LIKE SEVENTEEN - Boys Wish ENCORE CONCERT ซึ่งเป็นการต่อยอดความสำเร็จของคอนเสิร์ตเมื่อปลายปีที่ผ่านมา โดยคอนเสิร์ตจะจัดขึ้นในวันที่ 13 และ 14 กุมภาพันธ์ พ.ศ. 2559 และเปิดขายบัตรในวันที่ 19 มกราคม พ.ศ. 2559 โดยบัตรคอนเสิร์ตทั้งหมด 7,000 ที่นั่ง สามารถขายหมดภายใน 5 นาที และในวันที่ 14 กุมภาพันธ์ พ.ศ. 2559 ซึ่งเป็นคอนเสิร์ตวันสุดท้าย เซเวนทีนได้ประกาศชื่อของแฟนคลับอย่างเป็นทางการ โดยใช้ชื่อว่า **กะรัต** ลีดเดอร์เอส.คูปส์ได้บอกความหมายว่า 'กะรัตบ่งบอกคุณค่าของเพชร ที่ทำให้เซเวนทีนเปล่งประกาย' และ 'พวกคุณคือกะรัตที่ทำให้เพชรทั้ง 13 ส่องสว่าง'

ในวันที่ 25 เมษายน พ.ศ. 2559 เซเวนทีนได้ปล่อยผลงานอัลบั้มเต็มชุดแรกโดยใช้ชื่อว่า 'Love & Letter' ซึ่งได้ทำออกมาเป็น 2 เวอร์ชันคือ เวอร์ชัน Love และเวอร์ชัน Letter ซึ่งอัลบั้มนี้มียอดการสั่งซื้อล่วงหน้าสูงถึง 150,000 อัลบั้ม ซึ่งสูงกว่ามินิอัลบั้มชุดก่อนถึง 4 เท่า และยังติดชาร์ตในประเทศญี่ปุ่นทั้ง ๆ ที่ไม่มีการโพรโมตในประเทศญี่ปุ่นก็ตาม โดยเพลงไทเทิลหลักของอัลบั้มนี้มีชื่อว่า **"Pretty U"(예쁘다)** ซึ่งถูกปล่อยออกมาในวันที่ 24 เมษายน หลังจากการแสดงโชว์เคสของพวกเขาจบลง อัลบั้มนี้เปิดตัวในชาร์ตอัลบั้มโลกบิลล์บอร์ดในอันดับที่ 3 และด้วยเพลง "Pretty U"(예쁘다) นี้เองที่ทำให้เซเวนทีนสามารถคว้ารางวัลที่ 1 ในรายการเพลงได้เป็นครั้งแรก ในวันที่ 4 พฤษภาคม ในรายการ Show Champion

ในวันที่ 13 พฤษภาคม พ.ศ. 2559 เซเวนทีนได้ประกาศรายละเอียดของการจัดคอนเสิร์ตเอเชีย แปซิฟิกทัวร์ ครั้งแรกซึ่งจะมีขึ้นในช่วงเดือนสิงหาคม SEVENTEEN 1ST ASIA PACIFIC TOUR 'SHINING DIAMONDS' รายชื่อของประเทศที่จะทำการจัดคอนเสิร์ตนั้นมีทั้งสิงคโปร์, ฟิลิปปินส์ (มะนิลา), อินโดนีเซีย (จาการ์ตา), ไทย (กรุงเทพมหานคร), ออสเตรเลีย (เมลเบิร์น), ออสเตรเลีย (ซิดนีย์), นิวซีแลนด์ (ออกแลนด์), ฮ่องกง (เกาลูน), จีน (ปักกิ่ง) และไต้หวัน (ไทเป) ซึ่งได้รับความสนใจอย่างล้นหลามจากทุกประเทศที่ได้ไปทำการแสดง หลังจากจบการทัวร์เอเชียแปซิฟิกครั้งแรก เซเวนทีนก็ปล่อย MixTape เพลงแรก 'CHECK IN' หลังจากเปิดตัวเพื่อตอบแทนแฟนคลับในประเทศต่าง ๆ ที่แต่งขึ้นโดยสมาชิกฮิปฮอปทีม เอส.คูปส์ ว็อนอู มินกยู เวอร์นัน ซึ่งในเนื้อเพลงมีชื่อประเทศที่พวกเค้าได้ไปทำการแสดงในเอเชียแปซิฟิกทัวร์ครั้งนี้

หลังจากจบการโพรโมตอัลบั้มเต็มได้ไม่ถึง 3 เดือน เซเวนทีนก็กลับมาอีกครั้งด้วยอัลบั้มรีแพ็กกิจ 'Love & Letter' ในวันที่ 3 กรกฎาคม 2559 ด้วยเพลงไทเทิล **"Very Nice"(아주 NICE)** ในแนวฟังกีที่มีจังหวะสนุกสนาน กับท่าเต้นที่สนุกพร้อมเพรียงเป็นที่จดจำและคำฮิตติดปาก 'อาจูไนซ์!' เป็นเอกลักษณ์ที่เราคุ้นเคยกันดีในแบบเซเวนทีน วันที่ 5 ตุลาคม 2559 เพลดิสเอนเตอร์เทนเมนต์ได้ประกาศสีประจำวงของเซเวนทีนอย่างเป็นทางการในวันครบ 500 วันเปิดตัวของเซเวนทีนเอง นั่นก็คือสี Rose Quartz & Serenity ซึ่งเป็นสีที่เป็นเอกลักษณ์ของเซเวนทีนมาตั้งแต่เปิดตัวปี 2558 ก่อนจะประกาศอย่างเป็นทางการตรงกับวันพิเศษในปี 2559

วันที่ 4 ธันวาคม 2559 เซเวนทีนได้กลับมาอีกครั้งเป็นรอบที่ 3 ของปีมินิอัลบั้มที่ 3 'Going Seventeen' ด้วยเพลงไทเทิลที่มีชื่อว่า **"Boom Boom"(붐붐)** จังหวะสนุก ๆ สดใสเช่นเคย และชนะรางวัลรายการเพลงมาได้ถึง 3 ครั้ง เป็นการพัฒนาที่ดีขึ้นเรื่อย ๆ อย่างต่อเนื่อง

### 2017: *อัลวัน*, *เซเวนทีนโปรเจ็กต์ 2017*, *ไดมอนด์เอดจ์* และ *ทีน, เอจ*

เซเวนทีนขณะแสดงเพลง "ดอนต์วอนนาคราย" ในดรีมคอนเสิร์ต 2017
วันที่ 3 กุมภาพันธ์ 2560 เพลดิสเอนเตอร์เทนเมนต์ได้เปิดตัวแท่งไฟทางการของเซเวนทีนที่มีชื่อว่า **กะรัตบง** (อังกฤษ: CARAT BONG; เกาหลี: 캐럿봉; ญี่ปุ่น: キャラットボン) ออกแบบมาได้อย่างดีรูปทรงสวยงาม สื่อความหมายถึงเซเวนทีนและกะรัต

เซเวนทีนเริ่มต้นปี 2560 ด้วยแฟนมีตติงครั้งแรกภายใต้ชื่อ SEVENTEEN 1ST FANMEETING 'SEVENTEEN IN CARAT LAND' ซึ่งมีจำนวนแฟนคลับเข้าชมถึง 20,000 คน จัดขึ้นในวันที่ 10-12 กุมภาพันธ์ 2560 หลังจากแฟนมีตติง เซเวนทีนก็เดินทางต่อไปประเทศญี่ปุ่นเพื่อจัดคอนเสิร์ตเต็มรูปแบบครั้งแรก SEVENTEEN 17 JAPAN CONCERT 'SAY THE NAME' วันที่ 15-22 กุมภาพันธ์ 2560 ทั้งในเมืองโคเบะและโยโกฮามะ ซึ่งถึอได้ว่าประสบความสำเร็จเป็นอย่างมาก ทั้ง ๆ ที่เซเวนทีนยังไม่ได้เปิดตัวที่ประเทศญี่ปุ่นอย่างเป็นทางการและเป็นคอนเสิร์ตครั้งแรก แต่มีผู้เข้าชมมากถึง 68,000 คน ทำให้เซเวนทีนติดอันดับ 'ศิลปินเคป๊อบที่มีจำนวนผู้เข้าชมคอนเสิร์ต ครึ่งแรกของปี 2560 ในประเทศญี่ปุ่น จาก ORICON' เป็นอันดับที่ 8 (ด้วยผู้เข้าชม 68,000 คน / จาก 6 โชว์) หลังจากจบแฟนมีตติง 'SEVENTEEN IN CARAT LAND' และคอนเสิร์ตที่ญี่ปุ่น เซเวนทีนได้ปล่อยมิวสิกวิดีโอเพลง Smile Flower เป็นเพลงที่แต่งเพื่อแฟนคลับอยู่ในมินิอัลบั้มที่ 3 'Going Seventeen' เพื่อเป็นการขอบคุณแฟนคลับอีกครั้ง วันที่ 15 เมษายน 2560 เซเวนทีนได้เดินทางไปสหรัฐอเมริกา เพื่อศึกษาและเรียนรู้เกี่ยวกับการทำเพลงการออกแบบท่าเต้น จากโปรดิวเซอร์ต่างชาติและโรงเรียนสอนเต้นชื่อดัง พร้อมทั้งถ่ายทำ MV เพื่อการคัมแบคครั้งต่อไปด้วย

วันที่ 22 พฤษภาคม 2560 หลังจากจบทัวร์คอนเสิร์ตและทำกิจกรรมต่าง ๆ ถึงครึ่งปี เซเวนทีนก็คัมแบคอีกครั้ง ด้วยมินิอัลบั้มที่ 4 ในชื่อ 'Al1' ด้วยเพลงไทเทิล **"Don't Wanna Cry"(울고 싶지 않아)** ถือได้ว่าเป็นความแปลกใหม่ของเซเวนทีนกับการกลับมาครั้งนี้ด้วยเพลงเศร้า ผสมผสานดนตรีแบบ EDM แต่ยังคงความเป็นเซเวนทีนอยู่ด้วยท่าเต้นแนวใหม่ Modern Dance ที่เซเวนทีนได้ออกแบบมาอย่างลงตัว มีความนุ่มนวล แปลกใหม่ แต่ยังคงความพร้อมเพรียงและแข็งแรงตามแบบฉบับของเซเวนทีน ทำให้การคัมแบคครั้งนี้ได้รับการพูดถึงเป็นอย่างมากทั้งเรื่องเพลง และท่าเต้นที่ได้อันดับ 1 ท่าเต้นของวงบอยกรุ๊ปที่มีความยากที่สุด รวมถึงการทำลายสถิติตัวเองในชาร์ตต่าง ๆ และได้ขึ้นไปอยู่อันดับที่ 10 ศิลปินชายที่มียอดขายอัลบั้มมากที่สุดในสัปดาห์แรก จำนวน 192,3\*\* อัลบั้ม อยู่ในอันดับที่ 4 Kpop บอยกรุ๊ปที่ดีที่สุด (จัดอันดับโดยผู้เชี่ยวชาญ 32 คนจากบริษัทค่ายเพลงชั้นนำต่าง ๆ ปี 2560) และชนะรางวัลรายการเพลงถึง 6 ครั้ง ถือได้ว่าการกลับมาครั้งนี้ของเซเวนทีนประสบความสำเร็จเป็นอย่างมาก

หลังจากเปิดตัวครบสองปีเซเวนทีนได้จัดเวิลด์ทัวร์ครั้งแรก SEVENTEEN 1ST WORLD TOUR 'DIAMOND EDGE' ที่จะเริ่มในวันที่ 14 กรกฎาคม จนถึง 6 ตุลาคม 2560 หลายประเทศทั่วโลกเริ่มต้นที่ประเทศเกาหลีใต้ (โซล) เป็นที่แรก คอนเสิร์ตครั้งนี้จัดขึ้นในสนามกีฬาเปิดขนาดใหญ่มีแฟนคลับเข้าร่วมมากขึ้นเป็นเท่าตัว ต่อมาเป็นประเทศ ญี่ปุ่น (ไซตามะ) จัดขึ้นที่ Saitama Super Arena ซึ่งถือเป็นการประสบความสำเร็จอย่างรวดเร็วของเซเวนทีนที่ได้จัดคอนเสิร์ตในสังเวียนที่ใหญ่ขึ้นภายในไม่กี่เดือนในประเทศญี่ปุ่น มีผู้เข้าชมมากกว่า 60,000 ในการแสดงแค่ 2 วัน และอีกหลายประเทศ ไทย (กรุงเทพมหานคร), ฮ่องกง, สหรัฐอเมริกา (ชิคาโก, แดลลัส, นิวยอร์ก), ชิลี (ซานเตียโก), แคนาดา (โทรอนโต), มาเลเซีย (กัวลาลัมเปอร์), อินโดนีเซีย (จาการ์ตา), สิงคโปร์, ไต้หวัน (ไทเป) และฟิลิปปินส์ (มะนิลา)

วันที่ 1 สิงหาคม 2560 มินกยูได้เดินทางมาถึงประเทศไทยเพื่อถ่ายทำละครเรื่องแรก ซิตคอม 'หลวงตามหาชน' ทางไทยทีวีช่อง 3 ร่วมกับนักแสดงชั้นนำของไทย คุณสรพงศ์ ชาตรี และนักแสดงตลกอีกมากมาย ซึ่งถือเป็นการแสดงความสามารถด้านการแสดงครั้งแรกของสมาชิกเซเวนทีน และในวันที่ 3 สิงหาคม 2560 เซเวนทีนได้เดินทางมาประเทศไทยเพื่อเตรียมตัวแสดงคอนเสิร์ต 1ST WORLD TOUR 'DIAMOND EDGE IN BANGKOK ที่จัดขึ้นในวันที่ 5 สิงหาคม การกลับมาประเทศไทยครั้งนี้ของเซเวนทีนได้รับความสนใจจากสื่อโทรทัศท์และสำนักข่าวต่าง ๆ มากมาย และประสบความสำเร็จอย่างมากในการจัดคอนเสิร์ตเต็มรูปแบบครั้งแรกที่ประเทศไทยด้วยจำนวนผู้เข้าชมกว่า 5,500 คน

เซเวนทีนจบ World Tour Concert ครั้งแรกด้วยจำนวนผู้ชมมากกว่า 200,000 คน ซึ่งถือเป็นการทัวร์คอนเสิร์ตรอบโลกครั้งแรกที่ประสบความสำเร็จเป็นอย่างมาก และได้ประกาศการกลับมาครั้งต่อไปในระหว่างทัวร์ ซึ่งก่อนจะกลับมาในอัลบั้มเต็มที่ 2 เซเวนทีนได้เปิดเผยโครงการ 2017 SEVENTEEN PROJECTโดยเริ่มด้วย Don't Wanna Cry ที่เป็นเพลงเปิดตัวโปรเจกต์ซึ่งผ่านไปแล้ว เซเวนทีนได้เตรียมเพลงเพลงเอ็มวีของแต่ละกลุ่มย่อย โดยเริ่มจาก SVT LEADER กับเพลง Chenge Up, Hiphop Team เพลง Trauma, Performance Team เพลง Lilili Yabbay, Vocal Team เพลง Pinwheel เพื่อเล่าเรื่องราวของตัวเองและแสดงความสามารถในแต่ละทีมได้เต็มที่ก่อนจะปิดท้ายด้วยเพลงโปรโมตในอัลบั้มเต็มที่ 2

วันที่ 6 พฤศจิกายน 2560 เซเวนทีนกลับมาด้วยอัลบั้มเต็มที่ 2 'TEEN, AGE' ด้วยเพลงไทเทิลที่ชื่อว่า **"CLAP"(박수)** กับดนตรีที่แปลกใหม่จังหวะร็อกสนุก ๆ และท่าเต้นที่มีเอกลักษณ์แบบ เซเวนทีน นอกจากนี้ยังได้รับรางวัลที่ 1 จากรายการเพลง Show Champion และจากรายการ Music Bank ในวันที่ 17 พฤศจิกายน 2560 อีกทั้งอัลบั้มนี้ก็ยังทำลายสถิติยอดขายอัลบั้มเดิมได้อีกครั้ง

และในปีนี้เซเวนทีนก็ได้รับรางวัลจากเทศกาลดนตรีปลายปีมากมาย รวมถึงรางวัล Best Artist Awards และ Best Dance Performance Male Group Awards ในเพลง Don't Wanna Cry ซึ่งถือเป็นรางวัลที่บ่งบอกความสามารถด้านดนตรี การเต้น การแสดงของเซเวนทีนได้อย่างดี และประสบความสำเร็จเป็นอย่างมากในปี 2560 นี้

### 2018: *ไดเร็กเตอส์คัต*, เปิดตัวในญี่ปุ่น, *ยูเมกมายเดย์*

เซเวนทีนมีงานแฟนมีตติ้งครั้งที่ 2 จัดขึ้นวันที่ 2 - 4 กุมภาพันธ์ 2561 ที่โซลประเทศเกาหลีใต้ ใช้ชื่อว่า SEVENTEEN 2nd Fanmeeting SEVENTEEN in 'CARATLAND' พร้อมทั้งมีการแสดง เพลงโพรโมตของอัลบั้มต่อไปก่อนการคัมแบคเป็นที่แรก ในวันที่ 5 กุมภาพันธ์ 2561 เซเวนทีนคัมแบคด้วยอัลบั้มพิเศษ 'Director's Cut' มีเพลงไทเทิลที่ใช้ในการโพรโมตชื่อว่า **"THANKS"(고맙다)** ต่อมาในวันที่ 14 กุมภาพันธ์ 2561 เป็นวันครบรอบ 2 ปี สำหรับการประกาศชื่อแฟนคลับอย่างเป็นทางการ หรือวันครบรอบ 2 ปี ของกะรัต และได้รับรางวัลที่ 1 ในรายการเพลง Show Champion เป็นรางวัลแรกของเพลง "THANKS"(고맙다) อีกด้วย 

ในวันที่ 21 กุมภาพันธ์ ไปจนถึงวันที่ 7 มีนาคม 2561 เซเวนทีนมีทัวร์คอนเสิร์ต 3 เมืองของประเทศญี่ปุ่น โยโกฮามะ โอซากะ และนาโงยะ พร้อมทั้งจัดงานแฟนมีตติงไปพร้อมกัน มีชื่อว่า SEVENTEEN Japan Arena Tour ‘SVT’ และ SEVENTEEN Fanmeeting 'CARATCAMP' Japan Official Fanclub จากนั้นในงานคอนเสิร์ตที่จัดขึ้นใน Yokohama Arena วันที่ 22 กุมภาพันธ์2561 เซเวนทีน ประกาศวันที่จะเปิดตัวอย่างเป็นทางการในประเทศญี่ปุ่น ต่อมาหลังจากจบคอนเสิร์ตและแฟนมีตติ้งในประเทศญี่ปุ่น วันที่ 15 มีนาคม 2561 ได้ปล่อยเพลงประกอบละคร Mother มีชื่อว่า "Kind of Love" เป็นการเปิดตัวการร้องเพลงประกอบละครเป็นครั้งแรกของซึงกวัน จากนั้นโทกย็อมก็ได้มีโอกาสร้องเพลงประกอบละครด้วยอีกเช่นกัน 21 มีนาคม 2561 เปิดตัวกลุ่มย่อยพิเศษพูซ็อกซุน (BooSeokSoon หรือ BSS) ประกอบด้วยซึงกวัน, โทกย็อมและโฮชี ปล่อยดิจิทัลซิงเกิล "Just Do it"(거침없이)  ต่อมาวันที่ 5 เมษายน 2561 ได้เริ่มออกอากาศ รายการเรียลลิตีใหม่ ของเซเวนทีน ชื่อว่า SVT CLUB เป็นตอนแรก ซึ่งถ่ายทำระหว่างทัวร์คอนเสิร์ต ที่ประเทศญี่ปุ่น 

วันที่ 16 พฤษภาคม 2561 เซเวนทีนได้ปล่อยเพลงไทเทิลของอัลบั้ม 'We Make You' ชื่อว่า "**CALL CALL CALL!"** เป็นเพลงที่จะใช้เปิดตัวอย่างเป็นทางการที่ประเทศญี่ปุ่น ต่อมาในวันที่ 30 พฤษภาคม 2561 เซเวนทีน ได้เปิดตัวอย่างเป็นทางการที่ประเทศญี่ปุ่น ในโชว์เคสแรก และยอดขายของอัลบั้มใหม่ 'We Make You' ติดชาร์ตเป็นอันดับที่ 2 ใน Oricon Chart หลังจากที่วางขายวันแรก และมียอดขายอัลบั้มรวม 7 วันแรกมากกว่า 120,000 อัลบั้ม

วันที่ 28 มิถุนายน 2561 ไปจนถึงวันที่ 1 กรกฎาคม 2561 มีคอนเสิร์ต SEVENTEEN Concert 'IDEAL CUT' in Seoul ซึ่งจัดคอนเสิร์ตทั้งหมด 4 วัน ในแต่ละวันจะมีการแสดงหลักของ เซเวนทีนแล้วตามด้วยเวทีเฉพาะของแต่ละกลุ่มย่อยในแต่ละวัน โดยวันแรกเป็น **‘**THE SCENE’ มีการแสดงพิเศษของลีดเดอร์ วันที่ 2 เป็น **‘**H cut’ มีการแสดงพิเศษของฮิปฮอปทีม วันที่ 3 เป็น **‘**V cut’ มีการแสดงพิเศษของโวคัลทีม และวันที่ 4 เป็น **‘**P cut’ มีการแสดงพิเศษของเพอร์ฟอร์แมนซ์ทีมและเป็นคอนเสิร์ตวันสุดท้าย ก่อนที่จะเริ่มทัวร์คอนเสิร์ตต่างประเทศ 2018 SEVENTEEN CONCERT TOUR 'IDEAL CUT' 

เซเวนทีนกลับมาอีกครั้งก่อนจะเริ่มทัวร์คอนเสิร์ตในต่างประเทศ ด้วยมินิอัลบั้มชุดที่ 5 ‘YOU MAKE MY DAY’  ในวันที่ 16 กรกฎาคม 2561 โดยมีเพลง **"Oh My!"(어쩌나)** เป็นเพลงหลักที่ใช้ในการโปรโมต โดยในครั้งนี้มินิอัลบั้มชุดที่ 5 ‘YOU MAKE MY DAY’ ติดใน 10 อันดับแรก มากกว่า 10 ประเทศทั่วโลกใน iTunes Chart  นอกจากนั้นชนะที่ 1 ในรายการเพลงถึง 3 รางวัล และเป็นอัลบั้มขายดีอันดับ 1 ประจำเดือนกรกฎาคมใน Gaon Chart มากถึง 350,000 อัลบั้ม และยังได้รับการรับรองเป็น ALBUM PLATINUM จาก Gaon Chart เป็นอัลบั้มแรกเช่นกัน

วันที่ 13 สิงหาคม 2561 เซเวนทีนได้ปล่อยเพลงประกอบเว็บดราม่าเรื่อง A-Teen ซึ่งเป็นเพลงที่แต่งขึ้นและร้องโดยสมาชิกทั้ง 5 คน ของเซเวนทีน มีชื่อว่า "Eighteen"(에이틴) และในตอนเช้าของวันที่ 14 สิงหาคม 2561 เพลง "Eighteen"(에이틴) ก็ได้ขึ้นเป็นอันดับ 1 ใน Melon Chart

หลังจากจบการโปรโมต มินิอัลบั้มชุดที่ 5 ‘YOU MAKE MY DAY’ ในประเทศเกาหลีแล้ว ก็ได้เริ่มต้นทัวร์คอนเสิร์ต 2018 SEVENTEEN CONCERT TOUR 'IDEAL CUT' ที่ฮ่องกงเป็นแห่งแรก จากการเปิดตัวอย่างเป็นทางการที่ประเทศญี่ปุ่นไปเมื่อวันที่ 16 พฤษภาคม ก็ได้มีการเพิ่มรอบการแสดงคอนเสิร์ตที่ประเทศญี่ปุ่น ในวันที่ 8-9 สิงหาคมขึ้นมา จากเดิมแค่ในวันที่ 4-6 สิงหาคม รวมทั้งหมดเป็นเวลา 5 วัน พร้อมทั้งจัดงานแฟนมีตติงพร้อมกันด้วย ใช้ชื่อว่า SEVENTEEN Japan Fanmeeting **‘**Carat Summer Camp’ ในวันที่ 8-9 สิงหาคม โดยมียอดจำนวนผู้ชมทั้งหมด 5 วัน รวมกันแล้วมากกว่า 120,000 คน ก่อนทัวร์คอนเสิร์ตที่ประเทศ อินโดนีเซีย (จาการ์ตา), สิงคโปร์, มาเลเซีย (กัวลาลัมเปอร์), ฟิลิปปินส์ (มะนิลา) และ ไต้หวัน (ไทเป) จะจบลงก็ได้มีการประกาศคอนเสิร์ต SEVENTEEN Concert 'IDEAL CUT - The Final Scene' in Seoul เป็นการปิดท้ายทัวร์คอนเสิร์ตในครั้งนี้ที่ Olympic Gymnastics Arena ในวันที่ 3-4 พฤศจิกายน 2561

ก่อนจะที่จะจบปีนี้ไป เซเวนทีนก็ได้รับรางวัลจากงานประกาศรางวัลปลายปี ไปด้วยกันหลายรางวัล และในวันที่ 14 ธันวาคม ยังมีการแสดงชุดพิเศษของเพลง "Getting Closer"(숨이 차) เป็นครั้งแรกในงาน 2018 Mnet Asian Music Awards in Hong Kong แล้วก็ได้ปล่อยมิวสิกวิดีโอมาวันที่ 21 ธันวาคม ตอนเที่ยงคืนตามเวลาที่เกาหลี

### 2019: *ยูเมดมายดอว์น*

ในที่ 21 มกราคม 2562 เซเวนทีนกลับมาในตอนต้นปี ด้วยมินิอัลบั้มชุดที่ 6 ‘YOU MADE MY DAWN’ โดยมีเพลง **"HOME"** เป็นเพลงที่ใช้ในการโปรโมตครั้งนี้  มียอดขายอัลบั้มรวม 7 วันแรกมากกว่า 330,000 อั้ลบั้ม ใน Hanteo Chart อีกทั้งยังมียอดขายอัลบั้มมากกว่า 400,000 อัลบั้ม เป็นอันดับ 1 ประจำเดือนมกราคมใน Gaon Chart ในวันที่ 30 มกราคม 2562 ก็ชนะรางวัลที่ 1 ในรายการเพลง Show Champion เป็นรางวัลแรกของการโปรโมทในครั้งนี้ แต่ยังไม่หมดเพียงแค่นี้ เซเวนทีนยังชนะรางวัลที่ 1 ในรายการเพลง M COUNTDOWN ,Music Bank ,Music Core และ Inkigayo รวมทั้งหมดแล้ว 10 รางวัลด้วยกัน โดยในครั้งนี้มีการชนะรางวัลที่ 1 ในรายการเพลงครั้งแรกตั้งแต่เปิดตัวมาอย่างรายการ Music Core และ Inkigayo อีกด้วย ถือเป็นการประสบความสำเร็จเป็นอย่างมากในการเริ่มต้นปีนี้

สมาชิก
------

| ชื่อ | ชื่อจริง | วันเกิด | หมู่เลือด | แหล่งกำเนิด | กลุ่ม |
| --- | --- | --- | --- | --- | --- |
| เอส.คูปส์ | ชเว ซึงช็อล (최승철) | 8 สิงหาคม 1995 | เอบี | แทกู | หัวหน้าวง, หัวหน้ากลุ่มฮิปฮอป |
| จ็องฮัน (정한) | ยุน จ็องฮัน (윤정한) | 4 ตุลาคม 1995 | บี | ปูซาน | กลุ่มเสียงร้อง |
| จอชัว (조슈아) | ฮง จีซู (홍지수) | 30 ธันวาคม 1995 | เอ | ลอสแอนเจลิส | กลุ่มเสียงร้อง |
| จุน (준) | มุน จุนฮวี (문준희) | 10 มิถุนายน 1996 | บี | เชินเจิ้น จีน | กลุ่มการแสดง |
| โฮชี (호시) | คว็อน ซุนย็อง (권순영) | 15 มิถุนายน 1996 | บี | นัมยังจู | หัวหน้ากลุ่มการแสดง |
| ว็อนอู (원우) | ช็อน ว็อนอู (전원우) | 17 กรกฎาคม 1996 | เอ | ชังว็อน | กลุ่มฮิปฮอป |
| อูจี (우지) | อี จีฮุน (이지훈) | 22 พฤศจิกายน 1996 | เอ | ปูซาน | หัวหน้ากลุ่มเสียงร้อง |
| ดิเอต (디에잇) | ซอ มย็องโฮ (서명호) | 7 พฤศจิกายน 1997 | โอ | อันชาน มณฑลเหลียวหนิง | กลุ่มการแสดง |
| มินกยู (민규) | คิม มินกยู (김민규) | 6 เมษายน 1997 | บี | อันยัง | กลุ่มฮิปฮอป |
| ดีเค / โทกย็อม (도겸) | อี ซ็อกมิน (이석민) | 18 กุมภาพันธ์ 1997 | อาร์เอช-โอ | ซูจีกู (Suzy Goo) | กลุ่มเสียงร้อง |
| ซึงกวัน (승관) | พู ซึงกวัน (부승관) | 16 มกราคม 1998 | บี | เชจู | กลุ่มเสียงร้อง |
| เวอร์นัน (버논) | ชเว ฮันซล (최한솔) | 18 กุมภาพันธ์ 1998 | เอ | นิวยอร์ก | กลุ่มฮิปฮอป |
| ทีโน (디노) | อี ชัน (이찬) | 11 กุมภาพันธ์ 1999 | เอ | อิกซัน | กลุ่มการแสดง |

กลุ่มย่อย
---------

### เซเวนทีนบีเอสเอส

เมื่อวันที่ 21 มีนาคม ค.ศ. 2018 โฮชี, ดีเค และซึงกวัน เปิดตัวในนามสมาชิกกลุ่มย่อยชื่อ บีเอสเอส หรือ พูซ็อกซุน มาจากชื่อเล่นของทั้งสามคน เปิดตัวด้วยเพลง *จัสต์ดูอิต* และทำการแสดงโปรโมตในช่วงสั้น ๆ

ผลงานเพลง
---------

บทความหลัก: ผลงานเพลงของเซเวนทีน
#### สตูดิโออัลบั้ม

* First 'Love & Letter' (2016)
* Teen, Age (2017)
* An Ode (2019)
* Face The Sun (2022)

ผลงานการแสดง
------------

### รายการโทรทัศน์

| ปี | เครือข่าย | ชื่อ |
| --- | --- | --- |
| 2015 | เอ็มบีซี | *Big Debut Plan* |
| 2016 | *Seventeen's One Fine Day* |
| 2017 | *Seventeen's One Fine Day in Japan* |
| 2018 | เอ็มเน็ต | *SVT Club* |

คอนเสิร์ตและทัวร์
-----------------

บทความหลัก: รายชื่อทัวร์คอนเสิร์ตของเซเวนทีน
#### เอเชีย

* Seventeen 1st Asia Tour 2016 Shining Diamonds (2016)
* Ideal Cut (2018)

#### ทั่วโลก

* 2017 Seventeen 1st World Tour Diamond Edge (2017)
* 2018 Seventeen Concert 'Ideal Cut' (2018)
* Seventeen World Tour 'Ode To You' (2019-2020)
* Seventeen World Tour [Be The Sun]

รางวัลและการเสนอชื่อ
--------------------

บทความหลัก: รายชื่อรางวัลและการเสนอชื่อที่เซเวนทีนได้รับ

อ้างอิง
-------

1. 1 2  "Seventeen Announce Release Date for Mini Album, 'Your Choice'". *Billboard*. May 18, 2021. เก็บจากแหล่งเดิมเมื่อ May 18, 2021. สืบค้นเมื่อ May 18, 2021.
2. ↑  Benjamin, Jeff (2015-05-30). "Here's What a 13-Member K-Pop Boy Band Looks Like: Watch 'Adore U' by Seventeen". *Billboard*. เก็บจากแหล่งเดิมเมื่อ May 31, 2015. สืบค้นเมื่อ 2016-05-15.
3. ↑  Benjamin, Jeff (2015-12-22). "K-Pop's 2015 Rookies: Who's Working It, & Who Needs Work". *Fuse*. เก็บจากแหล่งเดิมเมื่อ June 4, 2016. สืบค้นเมื่อ 2016-05-15.
4. ↑  Benjamin, Jeff; Oak, Jessica (2015-12-30). "The 10 Best K-Pop Albums of 2015". *Billboard*. เก็บจากแหล่งเดิมเมื่อ January 1, 2016. สืบค้นเมื่อ January 16, 2015.
5. ↑  Kim, JiYeon (2016-01-16). "KPOP NEWS – Seventeen is Only Rookie Group to Make Billboard′s Best K-Pop Albums List". *Mwave*. คลังข้อมูลเก่าเก็บจากแหล่งเดิมเมื่อ January 26, 2016. สืบค้นเมื่อ 2016-05-09.
6. ↑  "Seventeen hopes to shine like diamonds with '17 Carat'". *The Korea Herald*. 2015-05-26. เก็บจากแหล่งเดิมเมื่อ January 29, 2020. สืบค้นเมื่อ 2016-05-09.
7. 1 2  Benjamin, Jeff (2016-05-04). "Seventeen Send Their 'First Love&Letter' to Top 5 of World & Heatseekers Album Charts". *Billboard*. เก็บจากแหล่งเดิมเมื่อ July 14, 2019. สืบค้นเมื่อ 2016-07-30.
8. ↑  "13-member boy group Seventeen finally make their awaited debut with 'Adore U' MV".สืบค้นเมื่อ July, 13 2018.
9. ↑  "World Music: Top World Albums Chart - Billboard". สืบค้นเมื่อ June, 21 2015.
10. ↑  "Seventeen's album '17 Carat' debuts in the top 10 on Billboard's 'World Albums' chart". สืบค้นเมื่อ June, 21 2015.
11. ↑  "SEVENTEEN Enters Billboard World Albums Chart at No.9 Only a Week into Debut". สืบค้นเมื่อ June, 21 2015.
12. ↑  "The 10 Best K-Pop Albums of 2015". สืบค้นเมื่อ January 16, 2015.
13. ↑  "Raise your hands for Seventeen's comeback with 'Mansae' MV!".สืบค้นเมื่อ July, 13 2018.
14. ↑  "2015년 38주차 Album Chart". สืบค้นเมื่อ September, 22 2015.
15. ↑  "SEVENTEEN Is the Only K-Pop Group in Billboard's '21 Under 21' List". สืบค้นเมื่อ October, 31 2015.
16. ↑  "Billboard's 21 Under 21 2015: Music's Hottest Young Stars". สืบค้นเมื่อ October, 31 2015.
17. ↑  "SEVENTEEN To Reportedly Hold First Domestic Concert In December". สืบค้นเมื่อ December, 4 2015.
18. ↑  "Seventeen's S.Coups, Woozi, Vernon learn how to date in 'Q&A' MV with Ailee".สืบค้นเมื่อ July, 13 2018.
19. ↑  "Seventeen releases MV for 'Pretty U'".สืบค้นเมื่อ July, 13 2018.
20. ↑  "Seventeen take home their very first win since debut with 'Pretty U'!". สืบค้นเมื่อ May, 5 2018.
21. ↑  "Seventeen release new MV that's 'Very Nice'".สืบค้นเมื่อ July, 13 2018.
22. ↑  "Seventeen announces official fandom color!".สืบค้นเมื่อ July, 13 2018.
23. ↑  "Seventeen releases MV for 'BOOMBOOM'".สืบค้นเมื่อ July, 13 2018.
24. ↑  "Seventeen reveal official light stick 'Carat Bong'".สืบค้นเมื่อ July, 13 2018.
25. ↑  "Seventeen 'Don't Wanna Cry' in their 4th mini album 'Al1'".สืบค้นเมื่อ July, 13 2018.
26. ↑  "Seventeen kick off their first world tour 'Diamond Edge' in Seoul!".สืบค้นเมื่อ July, 13 2018.
27. ↑  "Seventeen reveal their '2017 Seventeen Project' timetable!". สืบค้นเมื่อ April, 10 2018.
28. ↑  "Seventeen 'Clap' for their 2nd album 'TEEN, AGE'".สืบค้นเมื่อ July, 13 2018.
29. ↑  "Seventeen take their first win for 'Clap' on Show Champion". สืบค้นเมื่อ May, 9 2018.
30. ↑  "Seventeen win #1 November 17th on Music Bank". สืบค้นเมื่อ May, 9 2018.
31. ↑  "Seventeen say 'Thanks' to fans with special album 'Director's Cut' ". สืบค้นเมื่อ April, 10 2018.
32. ↑  "Seventeen take the trophy for February 14th 'Show Champion'!". สืบค้นเมื่อ April, 10 2018.
33. ↑  "Seventeen to officially make their Japanese debut". สืบค้นเมื่อ May, 9 2018.
34. ↑  "Seventeen's Seungkwan singing a soothing OST 'Kind of Love' for drama 'Mother'". สืบค้นเมื่อ May, 9 2018.
35. ↑  "Seventeen DK's 'Great Temptation' OST Part 3". สืบค้นเมื่อ May, 9 2018.
36. ↑  "Seventeen unit BSS drop spectacular 'Just Do It' debut MV". สืบค้นเมื่อ May, 9 2018.
37. ↑  "Seventeen rev up their motorcycles in 'Call Call Call!' Japanese debut MV". สืบค้นเมื่อ May, 26 2018.
38. ↑  "SEVENTEEN Ranks High On Oricon’s Daily And Weekly Album Charts".สืบค้นเมื่อ July,12 2018.
39. ↑  "Seventeen adds 4th date to sold-out 'Ideal Cut' concert in Seoul".สืบค้นเมื่อ July, 12 2018.
40. ↑  "Seventeen provide full dates and locations for 'Ideal Cut' Asia concert tour".สืบค้นเมื่อ July, 12 2018.
41. ↑  "Seventeen release promotion schedule for their 5th mini album 'You Make My Day'".สืบค้นเมื่อ July, 12 2018.
42. ↑  "Seventeen say 'You Make My Day' with 'Oh My!'".สืบค้นเมื่อ July, 22 2018.
43. ↑  "세븐틴, 미니 5집으로 美 아이튠즈 ‘톱 음반’ 차트 7위"[*ลิงก์เสีย*].สืบค้นเมื่อ July, 22 2018.
44. ↑  "SEVENTEEN Tops iTunes Album Charts Around The World With "You Make My Day"".สืบค้นเมื่อ July, 22 2018.
45. ↑  รางวัลรายการเพลง Oh My!. สืบค้นเมื่อ August, 7 2018.

"Oh My! 1st win"
"Oh My! 2nd win"
"Oh My! 3rd win"
46. ↑  "Gaon Chart releases chart rankings for the month of July 2018".สืบค้นเมื่อ August 10, 2018.
47. ↑  "Seventeen's 'You Make My Day' newly certified Platinum by Gaon".สืบค้นเมื่อ October 6, 2018.
48. ↑  "SEVENTEEN 'A-Teen' Ost part.3 'Eighteen' ".สืบค้นเมื่อ August, 15 2018.
49. ↑  "세븐틴 '에이틴', 차트 1위 진입 '레드벨벳과 경쟁' [투데이차트]".สืบค้นเมื่อ September 10, 2018.
50. ↑
51. ↑  "Seventeen announces their 'Ideal Cut' encore concert dates with official poster".สืบค้นเมื่อ October 6, 2018.
52. ↑  "Seventeen to reveal new singles for first time at '2018 MAMA' in Hong Kong".สืบค้นเมื่อ December 30, 2018.
53. ↑  "Seventeen light it up in 'Getting Closer' MV!".สืบค้นเมื่อ December 30, 2018.
54. ↑  "Seventeen are going 'Home' in emotionally warm comeback music video".สืบค้นเมื่อ January 21, 2019.
55. ↑  "Seventeen confirm their comeback date".สืบค้นเมื่อ January 4, 2019.
56. ↑  "SEVENTEEN Top Gaon Monthly Charts For January".สืบค้นเมื่อ March 6, 2019.
57. ↑  SEVENTEEN Grabs 1st Win For "Home" On "Show Champion".สืบค้นเมื่อ March 6, 2019.
58. ↑
59. ↑  SEVENTEEN Takes 4th Win For "Home" On MBC’s "Music Core".สืบค้นเมื่อ March 6, 2019.
60. ↑  SEVENTEEN Takes 5th Win For "Home" On "Inkigayo".สืบค้นเมื่อ March 6, 2019.
61. ↑  "[단독] 세븐틴, 첫 스페셜 유닛 '부석순' 출격…3월 신곡발표" (ภาษาเกาหลี). Osen.
62. ↑  "[공식입장] 세븐틴 측 "호시X승관X도겸, 스페셜 유닛 3월 공개"" (ภาษาเกาหลี). 서경스타.
63. ↑  "세븐틴 프로젝트' 첫 방송…13色 매력 담았다 '리얼+열정'". *Naver News*. 2015-05-02. สืบค้นเมื่อ 2016-07-31.
64. ↑  "Seventeenday". คลังข้อมูลเก่าเก็บจากแหล่งเดิมเมื่อ เมษายน 22, 2017. สืบค้นเมื่อ กุมภาพันธ์ 26, 2017.
65. ↑  "세븐틴, 사상 최초 '어느 멋진 날' 재출연...일본서 생존력 검증". *Naver News*. 2016-12-26. สืบค้นเมื่อ 2017-03-12.
66. ↑  "세븐틴, 새 리얼리티 'SVT클럽' 선보인다…韓·日 동시 방송". *Naver News*. 2018-03-12. สืบค้นเมื่อ 2018-03-14.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **Seventeen**

* เว็บไซต์ทางการ

| * ด
* ค
* ก
เซเวนทีน |
| --- |
| 
* เอส.คูปส์
* จ็องฮัน
* จอชัว
* จุน
* โฮชี
* ว็อนอู
* อูจี
* โทกย็อม
* มินกยู
* ดิเอต
* ซึงกวัน
* เวอร์นัน
* ทีโน

 |
| สตูดิโออัลบั้ม | 
* *Love & Letter*
* *Teen, Age*
* *An Ode*

 |
| อีพี | 
* *17 Carat*
* *Boys Be*
* *Going Seventeen*
* *Al1*
* *You Make My Day*
* *You Made My Dawn*
* *Heng:garæ*
* *; [Semicolon]*

 |
| บริษัท | 
* เพลดิสเอนเตอร์เทนเมนต์
* Space Shower Music
* อีพิกเรเคิดส์

 |
| เกี่ยวข้อง | 
* Bumzu
* เซเวนทีนทีวี

 |
| 
* ผลงานเพลง
* รางวัลและการเสนอชื่อ
* ทัวร์คอนเสิร์ต

 |